cyanic-selkie/wikianc huggingface dataset:
Trollvasselva
Elva har utspring fra Daudmannsvatnet (626 moh.), som øverst i Trolldalen. Den renner først mot vest og faller bratt ned mot dalbunnen, og renner inn i sørenden av Trollvatnet (447 moh.). Fra Trollvatnet fortsetter elva mot nord, hvor landskapet blir flatere og åpner seg opp mot Skittenelvdalen i vest og Oldervikdalen i nordøst. Helt nede ved elva her ligger også Troms Turlags hytte Trollvassbu, som er den nordligste hytta i turløypenettet som strekker seg fra Tromsdalen i sør til Snarbyeidet i nord. Etter Trollvassbu snur elva mot nordøst og faller ned mot Oldervikdalen, hvor den løper sammen med Oldervikelva rundt en kilometer sør for Snarbyeidet og fylkesvei 53.
Chow Yun-Fat
Chow Yun-fat 周潤發 pinyin: Zhōu Rùnfā (født 18. mai 1955 i Hongkong) er en hongkongkinesisk skuespiller. Han gjorde sitt store gjennombrudd i Vesten med John Woos heroic bloodshed-filmer A Better Tomorrow, The Killer og Hard-boiled, men hans karriere omfatter også en hel del filmer i genre som drama og romantikk.
Hsu Chieh-yu
Hsu Chieh-yu (født 14. januar 1992) er en taiwansk tennisspiller.
Hun representerte Kinesisk Taipei under Sommer-OL 2020 i Tokyo, hvor hun ble utslått i første runde i dobbel.
1. deild 1981
1. deild 1981 var den færøyske eliteserien i fotball for herrer i 1981-sesongen.
Serien besto av 8 lag. Den ble vunnet av Havnar Bóltfelag på bedre målforskjell enn TB Tvøroyri, mens VB Vágur rykket ned og mistet plassen sin til Leirvík ÍF.
Thorleif Boman
Thorleif Gustav Boman (født 29. juni 1894 i Kristiania, død 15. oktober 1978 i Oslo) var en norsk teolog.
Liv
Thorleif Boman var sønn av fabrikkbestyrer Victor Julius Boman (1844–1909). Han ble cand.theol. fra Universitetet i Kristiania i 1923 og var sjømannsprest fra 1924. I 1930 ble han utnevnt til residerende kapellan i Biri. Fra 1934 til 1937 var han forstander ved Misjonsskolen i Stavanger. I 1937 ble han residerende kapellan i Strømsø, og fra 1947 var han residerende kapellan i Paulus menighet i Oslo. Fra 1954 til 1961 var han sogneprest samme sted. Han tok den teologiske doktorgraden med en avhandling om Das hebräische Denken im Vergleich mit dem Griechischen («Hebraisk tenkning sammenlignet med den greske») i 1952, og underviste senere i teologi ved Universitetet i Oslo. Fra 1961 til 1964 var han forskningsstipendiat.
Bomans doktoravhandling vakte stor oppsikt; den kom i sju opplag 1952–1983 og ble oversatt til engelsk og japansk.
Utmerkelser
Boman fikk H.M. Kongens gullmedalje i 1933.
In the Clutches of the Gang
In the Clutches of the Gang er en amerikansk stumfilm fra 1914, regissert av George Nichols.
Der Hund von Baskerville
Der Hund von Baskerville er en tysk stumfilm fra 1914, regissert av Rudolf Meinert.
Handling
I denne versjonen av historien er Dr. Watsons karakter fraværende, men til gjengjeld finnes det to Sherlock Holmes.
Holmes sin fiende heter Stapleton, som truer Holmes sin klient Lord Henry og hans forlovede - Laura Lyons. Hemmelige passasjer, håndlagde bomber og mekaniske enheter florerer.
Nexus 6P
Nexus 6P (kodenavn Angler) er en smarttelefon laget av Huawei. Den er utviklet i samarbeid med Google, og er en del av Nexus-serien. Den ble vist frem 29. september 2015 sammen med Nexus 5X. Produksjonen av Nexus 6P ble avsluttet 4. oktober 2016. Nexus 6P er etterkommeren til Nexus 6, og har nå en fingeravtrykkssensor, en raskere CPU, større skjerm og bedre kameraer, men ikke muligheten til trådløs lading.
Maskinvare
Nexus 6P har en Snapdragon 810 v2.1-prosessor med 3 GB RAM, og enten 32, 64 eller 128 GB intern lagring. Batteriet har en kapasitet på 3450 mAh, med en USB-C-inngang for lading og dataoverføring. Kameramodulene blir laget av Sony (Sony ExmorR IMX 377). Det bakovervendte kameraet har 12.3 megapiksler, med en apertur på f/2.0 og et autofokus-system som bruker IR-lasere. Det kan filme i 4K, samt sakte film ved 720p@240fps. Frontkameraet har 8 megapiksler og en apertur på f/2.4.
Fingeravtrykkssensoren, med navnet Nexus Imprint er ved midten av enheten, under kameraet. Skjermen er en 5,7-tommers WQHD AMOLED-skjerm, med en oppløsning på 2,560 x 1,440 piksler (518 ppi).
Programvare
Telefonen kjører Android versjon 6.0 «Marshmallow». Kan oppgraderes til Android versjon 8.1 «Oreo».
Design
Telefonen er den første i Nexus-serien laget i en metallkropp. Fargevalgene er aluminium, grafitt, frost og gull (ekslusivt for Japan).
Chilisaus
Chilisaus er en samlebetegnelse på sauser hvis hovedkrydder eller smak er chili. Det finnes mange ulike chilisauser og de kan være sterke, milde, søte og sure, med mer. Ingredienser i chilisaus kan vara chilipepper, eddik, matolje, alkohol, frukt og grønnsaker. For å gjøre sausen ekstra sterk tilsetter en iblant capsaicin-ekstrakt og sennep.
Noen varianter av chilisaus:
Domstolkommisjonen
Kommisjonen leverte sin første delutredning (NOU 2019: 17) 1. oktober 2019, og den andre og siste delrapporten (NOU 2020: 11) 30. september.
Rælingen skolekorps
Rælingen skolekorps ble stiftet 14.11.1987 etter en sammenslåing av Fjerdingby skolekorps (stiftet 1930) og Rud skolekorps (stiftet 1966). I 2003 ble også Løvenstad skolekorps fusjonert inn i Rælingen skolekorps. Korpset holder til i Rælingen kommune i Akershus og øver på Marikollen ungdomsskole.
Korpset rekrutterer fra de seks barneskolene i Rælingen kommune: Blystadlia skole, Fjerdingby skole, Løvenstad skole, Nordby skole, Rud skole og Smestad skole, men har også medlemmer på ungdomsskolene Marikollen og Sandbekken.
Fra 1995 startet korpset å ha årlige showkonserter i november måned.
Korpset har lange tradisjoner for sosiale aktiviteter og den årlige Trysil-turen ble innstiftet allerede i 1991.
FirstClass
FirstClass er et dataprogram som brukes til gruppevare, e-post, videokonferanse, fax og elektroniske oppslagstavler for Windows, Macintosh og Linux. FirstClass ble laget i Canada i 1989 til bruk i skoleverket der, men også av skoler i USA og i forretnings- og organisasjonslivet.
Programmet brukes av over 3 000 organisasjoner og har ca. 9 millioner brukere.
Canas (São Paulo)
Canas er en kommune i delstaten São Paulo i sørøstregionen av Brasil.
Profylakse
Profylakse (av gr. profylaksis) eller preventiv er en ofte benyttet medisinsk terminologi som betyr «forebygging». Motsatsen kalles et abortiv.
Eksempler på bruk:
Liv Blåvarp
Liv Blåvarp (født 19. april 1956) er en norsk kunsthåndverker og smykkedesigner, bosatt på Lena i Østre Toten. Hun arbeider særlig med store smykker, eller «halsklaver», i tre som har gitt henne et stort publikum både i Norge og utenlands. Det er sagt at «hennes organiske smykker vekker en rekke assosiasjoner til fauna og flora»
Profylakse
Referanser
Preventive medicine
Tredje tideverv
Det tredje tideverv er en fiktiv tidsalder i J.R.R. Tolkiens univers Midgard.
Liv Blåvarp
Hun er utdannet fra SHKS 1983 og Royal College of Art i London 1984. Siden 1987 har hun bodd og hatt verksted i hjemkommunen på Toten, sammen med ektemannen og kollegaen Tore Gimle.
Blåvarp hadde sin første separatutstilling i Kunstnerforbundet i 1988, og har siden stilt ut der i 1996, 2005 og 2011. Hun har ellers hatt separatutstillinger blant annet i Nordens hus i Reykjavik, 2003; en vandreutstilling i USA 2001-2002, Sørlandets kunstmuseum, 2001 og Røhsska museet, Göteborg, 1995. Hun har også deltatt i representative kollektivutstillinger i Europa, USA og Asia. Hun er innkjøpt av de tre norske kunstindustrimuseene, Nordnorsk kunstmuseum i Tromsø, Norsk kulturråd, Kunstindustrimuseet i København, Nationalmuseum i Stockholm, Cooper-Hewitt Museum, New York, Kunstgewerbemuseum, Berlin og flere kunstindustrimuseer i USA. Hun har mottatt Prins Eugen-medaljen 2003, Jacob-prisen fra Norsk Form 1997, Torsten og Wanja Söderbergs pris 1995, Kulturpris for Unge Kunstnere fra Foreningen Norsk Form 1990, Kunsthåndverkprisen 1989, Den Norske Hypotekforenings kulturpris 1989.
Tredje tideverv
Dette tidevervet blir preget av at alvene drar mot vest, til Valinor, at etterkommerne av Númenors konger reiste seg og falt i eksil, og av Saurons stadig voksende makt og til slutt hans fall.
Dette tidevervet varte i 3021 år, helt til Sauron ble slått, denne gangen for godt, da den ene ringen ble ødelagt i Dommedagsberg. Da Bilbo og Frodo dro fra Midgard til det Ytterste Vest, da begynte det fjerde tideverv. se også: første tideverv, andre tideverv og fjerde tideverv.
tredje tidevervs tidslinje
Det tredje tideverv varer i 3021 år
år - Fastred og Folcred, tvilling sønnene av kong Folkwin, blir drept i slaget ved kryssingen av Poro
Chronologie de la Terre du Milieu
Arvid Spångberg
Arvid Fredrik «Sparven» Spångberg (født 4. april 1890 i Stockholm, død 11. mai 1959 i New York) var en svensk stuper som deltok i de olympiske leker 1908 i London.
Finnmarkspors
Finnmarkspors (Rhododendron tomentosum) er en av to arter i Rhododendronslekta som vokser vilt i norsk natur. Den andre er lapprose (Rhododendron lapponicum). Finnmarkspors er en østlig plante i Norge som er vanligst i grensestrøk i Nord-Norge fra Bardu til Vadsø og ganske hyppig i indre strøk på Østlandet fra Halden til Engerdal. Ellers finnes det spredte funn i Ringerike, Tønsberg, Re og Kviteseid, Snåsa og Hamarøy. Ellers har arten en østlig utbredelse innover mot Russland, men den vokser også spredt sør til Tyskland.
Den er nær beslektet med grønlandspors (Rhododendron groenlandicum). Planten har en litt sprikende vekst og kan bli opp til 1,2 meter, men er som regel langt lavere. Bladene er smale og læraktige med innrullet bladkant og rustfarget hårvekst på undersiden. Blomstene er hvite og kommer i tette klaser på grenspissene. Den foretrekker fuktige voksesteder, men kan også vokse på tørre områder.
Finnmarkspors var tidligere skilt ut i en egen planteslekt, Ledum, sammen med noen få andre arter på Nordkalotten, men de ble etter inngående studier av Kron & Judd (1990) og Harry Harmaja (1991) innlemmet i Rhododendronslekten i seksjon Ledum. Den kan gjerne dyrkes som hageplante, men bør klippes med noen års mellomrom for å få en kompakt vekst.
Finnmarkspors inneholder giftstoffer og bruken av finnmarkspors som krydderurt i øl har fått noe av skylden for at vikingene ble kjent for å gå berserk.
Viseadmiral
Viseadmiral (Admiral fra arabisk «amir al bahr», «høvding på havet» ) er en militær grad i krigsflåter, tilsvarende generalløytnant i land- og luftstyrker. I NATOs gradsystem tilsvarer det OF-8. Viseadmiral er nest høyeste grad en offiser kan ha i marinen.
Norge
Av kjente norske viseadmiraler er Thore Horve, som sto i spissen for at norske krigsseilere skulle få sin rettmessige del av Nortraships hemmelige fond, og Peter Wessel Tordenskjold, som kommanderte dansk-norske sjøstyrker under den store nordiske krig.
Giuliana Olmos
Giuliana Olmos (født 4. mars 1993) er en meksikansk tennisspiller.
Hun representerte Mexico under Sommer-OL 2020 i Tokyo, hvor hun ble utslått i første runde i dobbel.
Miroslav Vraštil jr.
Miroslav Vraštil jr. (født 17. oktober 1982) er en tsjekkisk roer som spesialiserer seg i firer, lettvekt. Under Sommer-OL 2012 i London representerte han landet sitt, der han ble nummer 11.
Under Sommer-OL 2020 i Tokyo som ble arrangert i 2021, ble han nummer 4 i dobbeltsculler lettvekt.
Gambia under Afrikamesterskapet i friidrett 2018
Gambia deltok som under Afrikamesterskapet i friidrett 2018 (utendørs) fra 1. til 5. august 2018 i Asaba i Nigeria.
Frit Forum
Frit Forum er en dansk studentorganisasjon stiftet 25. juli 1943 knyttet til partiet Socialdemokraterne, men åpent også for ikke-sosialdemokrater.
Den tidlige historien
Foreningens første formann var cand.polit. Erhard Jacobsen. Opprinnelig var det en liten krets av yngre sosialdemokrater, som var utilfredse med kulturen i de etablerte ungdomspartier og studentbevegelser i København.
Etter Danmarks befrielse i 1945 inngikk Frit Forum i det regulære studentarbeidet, og søkte å være et uavhengig sosialdemokratisk orientert alternativ til det radikalt sinnete Studentersamfundet og den konservativt orienterte Studenterforeningen. Etter hvert som universitetene ble utbygget i Danmark, etablerte Frit Forum seg også i de øvrige universitetsbyene – blant annet i 1957 i Århus.
Historien fra 1950-tallet
Organisasjonen vokste på 1950-tallet og 1960-tallet (som til tider førte til stridigheter med DSU), blant annet fordi Frit Forum i samme periode organiserte seg på landets gymnaser, men ble hardt rammet av ungdomsopprøret. I 1973 ble Frit Forums avdelinger opptatt i DSU.
Siden da har foreningen igjen opplevd medlemsframgang og teller i dag over 600 medlemmer på landsplan, fordelt på avdelinger i København, Århus, Aalborg, Roskilde, Odense og på DTU. Frit Forum beskrev ved sitt 15-årsjubileum i 1959 seg selv som arbeiderbevegelsens åndsarbeidere1, og har tradisjonelt hatt en bredere forståelse av den sosialdemokratiske arbeiderbevegelse, enn den rent partinære.
Frit Forum utga i perioden 1952 til 1969 bladet Frit Forum. Fra 1969 ble bladet utgitt i samarbeide med de skiftende betegnelser 'Blad 69', 'SOC' og 'Rødt og rimeligt'. I 2003 etablerte Frit Forum igjen et selvstendig blad, nå under navnet Vision. I 2008 inngikk Frit Forum en avtale med tenketanken Cevea, slik at Vision i dag utgis av Cevea.
Organisering og politisk ståsted
Organisasjonen har en flat organisasjonsstruktur med en kollektiv landsledelse bestående av det såkalte studentsekretariat – formenn og nestformenn fra de enkelte avdelinger. Erfaringene fra brytningstiden har ført til, at Frit Forum ikke lenger har en landsformann. Avdelingene fungerer autonomt med eget styre, og den daglige koordineringen foretas av Landskoordinatoren og den politiske koordinator, som bistås av en ansatt sekretariatssekretær ansatt av og på DSUs landsforbund.
Farciennes
Farciennes er en kommune i provinsen Hainaut i Belgia. Farciennes ligger langs elven Sambre. Kommuen består av to delkommuner: Farciennes og Pironchamps.
In the Days of the Thundering Herd
In the Days of the Thundering Herd er en amerikansk stumfilm fra 1914.
Frit Forum
Organisering og politisk ståsted
Fremtredende sosialdemokratiske politikere som Svend Auken, Mogens Lykketoft og Poul Nyrup Rasmussen har på et tidspunkt stått i spissen for Frit Forum, og en lang rekke andre politikere – blant andre Mogens Camre – har også hatt deres gang i foreningen i studietiden.
In the Days of the Thundering Herd
Handling
Tom og Sally er de eneste overlevende etter at toget de reiser med blir angrepet av Swift Wing og hans gjeng.
Frit Forum
Organisering og politisk ståsted
Frit Forum har søsterorganisasjoner i Sverige i form av Socialdemokratiska Studentförbundet, og i England i form av Labour Students. På grunn av 1970-tallets radikalisering og etterfølgende sammenbrudd for de engelske, tyske og svenske foreninger, er Frit Forum den eldste, stadig eksisterende sosialdemokratiske studentorganisasjonen i Europa.
In the Days of the Thundering Herd
Handling
Men Starlight hjelper Tom og Sally med å komme seg unna, og de slutter seg til en gruppe jegere. Men det er snart mer trøbbel i vente, når gjengen planlegger ett nytt angrep.
Frit Forum
Organisering og politisk ståsted
Blant yngre politikere har både borgmester i Århus, Nicolai Wammen, og medlem av Europaparlamentet, Dan Jørgensen, vært formenn for Frit Forums avdeling i Århus.
Politisk sett er Frit Forum åpent for ikke-sosialdemokrater. Svend Auken understreket det i boken Dét, Svend mener, er... (s. 19): «Men det er ikke en betingelse, at man er socialdemokrat, for at være med.» Denne posisjonen har gitt Frit Forum større mobilitet på universitetene og i forhold til DSF, men har til tider har ført til konflikt om hvor sosialdemokratisk Frit Forum skal være.
Frit Forum Aalborg
Avdelingen har cirka 120 medlemmer og er i dag representert ved de styrende organer på Aalborg Universitet.
I 2006 gjennomførte Frit Forum Aalborg konferansen Global Welfare med sosiologen Zygmunt Bauman.
Formenn: Blant tidligere formenn er også Aalborgs nåværende borgermester, Henning G. Jensen
Frit Forum Roskilde
Avdeling av den Socialdemokratiske Studenterorganisation, som dekker Roskilde Universitet (RUC). Avdelingen har cirka 100 medlemmer, og er dermed den 4. største i landet.
Formenn:
Frit Forum København
Avdelingen er landets største med cirka 270 medlemmer.
Formenn:
Tidligere medlem av Socialdemokraterne og stifter av CD Erhard Jacobsen var foreningens første formann.
Frit Forum Århus
Avdelingen har cirka 200 medlemmer.
Formenn:
Frit Forum Esbjerg
Avdelingen ble startet av Poul Nyrup Rasmussen på 1960-tallet.
Frit Forum DTU
Frit Forum ble i 2006 etablert på Danmarks Tekniske Universitet som et forsøk på å integrere de naturvitenskapelige utdannelser i den sosialdemokratiske arbeiderbevegelse.
Frit Forum Blågaard
Avdelingen ble opprettet seint i 2004 som et forsøk fra Frit Forums side på at etablere på læreseminarerne. Etter en lengre periode ble samarbeidet integrert i det øvrige Frit Forum samarbeide.
Sekretærer i studentsekretariatet efter strukturændring
Efter strukturændringen i 2016 gik foreningen over til at have en national landsledelse bestående af en landsformand, næstformand, foreningssekretær og international sekretær. I 2019 overgik man til en landsledelse bestående af landsformand, foreningssekretær og næstformand med den internationale sekretær som nationalt tillidsvalgt udenfor landsledelsen. I 2020 udvidede man det nationale med en chefredaktør på medlemsbladet.
Landsformænd:
International sekretær:
Chefredaktør:
Erik Niva
Erik Magnus Niva er en svensk sportsjournalist. Han er journalist i Sportsbladet, som gis ut sammen med Aftonbladet, og han er programleder i fotballpodkasten We Were Kings sammen med Håkan Andreasson. Niva har også gitt ut flere bøker om fotball.
Niva er fra Malmberget i Gällivare kommune.
Halden fengsel
Halden fengsel i Viken ble da det var ferdigstilt betegnet som Europas mest moderne. Fengselet tok i mot de første innsatte 1. mars 2010, men åpnet ikke offisielt før den 8. april 2010. Under denne åpningen var det norske kongehuset ved kong Harald V representert. Dette var første gang i norsk historie at noen fra kongehuset har deltatt på åpningen av et nytt fengsel. Halden fengsel ligger under Kriminalomsorgens region øst, og har en kapasitet på 248 innsatte.
Per 1. september 2010 hadde Halden fengsel 224 plasser i bruk fordelt på avdelingene A (56 plasser), B (84 plasser) og C (84 plasser). Avdeling A er en mottaksavdeling, mens avdelingene B og C er boenhetsavdelinger med henholdsvis 10 eller 12 innsatte. Her har de innsatte felles stue/kjøkken/oppholdsrom.
Fengselet ble i mai 2010 omtalt i det amerikanske tidsskriftet Time som «verdens mest humane fengsel».
Halden fengsel ble tildelt Arnstein Arneberg pris for arkitekturen i.
Vitenskapskomiteen for mat og miljø
Vitenskapskomiteen for mat og miljø (VKM, tidligere Vitenskapskomiteen for mattrygghet) er et faglig uavhengig statlig organ som gjennomfører vitenskapelige risikovurderinger på områdene trygg mat, matproduksjon og miljø, på oppdrag fra Mattilsynet og Miljødirektoratet. VKM vurderer i tillegg spørsmål knyttet til dyrehelse, plantehelse, dyrevelferd og kosmetikk for Mattilsynet, og mikrobiologiske produkter og fremmede organismer og handel med truede arter (CITES) for Miljødirektoratet. Dessuten gjør komiteen miljørisikovurderinger av genmodifiserte organismer for Miljødirektoratet. Vurderingene brukes som kunnskapsgrunnlag for innspill til de ulike departementene i Norge. Vurderingene er også grunnlag når Mattilsynet gir råd og fastsetter regelverk. Komiteen kan også selv ta opp saker på eget initiativ. Risikovurderingene gjøres på uavhengig grunnlag etter internasjonalt fastsatte metoder.
VKM er administrativt underlagt Folkehelseinstituttet. Vitenskapskomiteen oppnevnes av Helse- og omsorgsdepartementet for fire år av gangen. Rundt 100 eksperter fra vitenskapelige institusjoner i Norden er medlemmer av komiteen. De oppnevnes i kraft av sin faglige ekspertise, og ikke på bakgrunn av hvor de er ansatt. VKM består av en hovedkomité og elleve faggrupper. Hovedkomiteen arbeider med overordnede og prinsipielle saker, tverrfaglige problemstillinger og spørsmål som faller utenfor de enkelte faggruppenes områder. Arbeidet med risikovurderinger utføres av VKMs faggrupper. Ved behov hentes også eksterne eksperter inn. Et vitenskapelig sekretariat står for den daglige driften.
En risikovurdering i VKM er en gjennomgang, sammenstilling og vurdering av vitenskapelig kunnskap og data. Bakgrunnen for vurderingene er blant annet forskningsresultater publisert i fagfellevurderte, vitenskapelige tidsskrifter, risikovurderinger fra nasjonale eller internasjonale organer og analyseresultater fra kartlegging og overvåking. Risikovurderingene publiseres på VKMs nettside.
Kirstin Færden var direktør for VKM-sekretariatet fra opprettelsen i 2004 til 2012, da Lars E. Hanssen overtok direktørstillingen frem til han gikk av med pensjon i 2019. Cecilie Rolstad Denby var direktør fra 2019 til 2021, da Harald Gjein ble utnevnt til ny direktør.
Benno Asberg
Benno Asberg (født 8. juli 1912 i Sagare i guvernementet Kovno i den litauiske delen av keiserriket Russland, død 11. april 1986) var en av få de som overlevde deportasjonen av de norske jødene under andre verdenskrig.
Liv og virke
Han kom til Norge sammen med foreldrene omkring 1922. Hans far Moses Apelsin var innlagt på sykehus i Norge og ble ikke deportert. Moren Elka Apelsin ble deportert og drept ved gassing etter ankomst til Auschwitz. Asberg ble arrestert 26. oktober 1942 og deportert med D/S Donau 26. november til Auschwitz Buna-Monowitz. I slutten av januar 1945 ble han sammen med andre overlevende sendt vestover mot Nordhausen-Dora og senere til Ravensbrück. Fangene i Dora-leirene ble brukt som slavearbeidere i de underjordiske fabrikkene for V1 og V2. Da de hvite bussene våren 1945 var i Dora fikk han ikke være med. Under transporten fra Dora til Ravensbrück ble papirene borte og han skiftet identitet og ble klassifisert som ikke-jøde.
Han døde den 11. april 19856 og ble begravet i Oslo.
Norsk Landbruksrådgiving
Norsk Landbruksrådgiving driver faglig utvikling og uavhengig rådgivning gjennom 11 rådgivingsenheter (tidligere forsøksringer) med til sammen 350 ansatte og 29.000 medlemmer over hele landet. Rådgivingsenhetene er faglig bindeledd mellom landbruksforskningen og landbruket, og utvikler og etterprøver kunnskap gjennom lokale forsøk. Årlig utføres nærmere 800 feltforsøk hos medlemmene. Denne kunnskapen er grunnlag for rådgiving i planteproduksjon, teknikk, næringsutvikling, økonomi, klima- og miljøtiltak.
Norsk Landbruksrådgiving (NLR) byttet navn fra Landbrukets Forsøksringer (LFR) 1. april 2008. I 2010 overtok Norsk Landbruksrådgiving ansvaret for bygningsteknisk rådgiving og planlegging i landbruket og utviklet tilbudet innen maskinteknisk rådgiving.
Fra 2014 er tidligere Landbrukets HMS-tjeneste en del av Norsk Landbruksrådgiving, organisert som en egen fagavdeling med femti HMS-rådgivere og 10.000 medlemmer over hele landet. Norsk Landbruksrådgiving tilbyr HMS rådgiving innenfor helse, miljø og sikkerhet i landbruket. Dette i form av HMS-besøk på gården, helseoppfølging hos bedriftshelsetjeneste, kurs og andre faglige tilbud, samt krisehåndtering.
Virksomheten er eid og styrt av næringsutøverne i landbruket og finansieres av disse, samt prosjektmidler og midler over Jordbruksavtalen. Virksomheten er medlem av interesseorganisasjonen Norsk Landbrukssamvirke.
Steinar Klev er styreleder og Jakob Simonhjell er direktør i Norsk Landbruksrådgiving.
Agra
Agra (hindi आगरा, urdu آگرا) er en by ved bredden av elven Yamuna i delstaten Uttar Pradesh i India. Byen har omkring 1 686 993 innbyggere (2013).
Byen nevnes i Mahabharata som Agrabana (Paradis). Ptolemaios markerte byen på sitt verdenskart som Agra i det andre århundre. Tradisjon og legender forteller at dagens by ble grunnlagt omkring 1475 av Raja Badal Singh. Hans fort, Badalgarh, befant seg nær dagens fort.
Fra 1526 til 1658 var Agra mogulenes hovedstad. Det er bygninger fra denne tiden som gjør byen til en av Indias største turistattraksjoner. Taj Mahal, Agra fort og Fatehpur Sikri er på UNESCOs liste over verdensarven.
Dyreaper
Dyreapefamilien (Cercopithecidae) er en gruppe av østaper (Catarrhini) i overfamilien dyreaper (Cercopithecoidea), og som sådan menneskeapenes (Hominoidea) nærmeste gruppe av slektninger. Familien består av cirka 133 arter fordelt i 22 slekter, hvorav tolv av slektene hører til gruppen med kinnposeaper (Cercopithecinae) og ti til gruppen med bladaper (Colobinae). Begge disse gruppene deles videre inn i to tribus hver. En av slektene med bladaper deles dessuten videre inn i to underslekter.
Utbredelse
Dyreaper er endemiske for Den gamle verden og er i hovedsak utbredt i Asia og Afrika, men en liten populasjon av arten berberape (Macaca sylvanus) har fast tilhold på Gibraltarklippen, lengst sør på Den iberiske halvøy i Europa, der de har blitt en stor attraksjon. Dyreapene omfatter ellers mange av de mest kjente gruppene med aper, som for eksempel marekatter, makaker, bavianer og langurer.
Beskrivelse
Kinnposeapene (Cercopithecinae) består av frukt- og altere, mens bladapene (Colobinae) består av spesialiserte bladetere. Kinnposeapene har karakteristiske kinnposer som dyra bruker som mellomlager når de eter. Bladapene er bladetereog har en sterkt forstørret blindtarm med en bakteriekultur som hjelper til å bryte ned cellulosen i kosten.
Inndeling
Inndelingen under følger i hovedsak Mammal Species of the World og er i henhold til Groves (2005). Norske navn og beskrivelser i parentes er nødvendigvis ikke offisielle navn og beskriveler.
Canitar
Canitar er en kommune i delstaten São Paulo i sørøstregionen av Brasil.
Themistoklis Tzimopoulos
Themistoklis Tzimopoulos (født 20. november 1985) er en greskfødt newzealandsk fotballspillspiller som spiller for den greske klubben PAS Giannina FC.
Landslaget
Han ble tatt ut i s tropp til FIFA Confederations Cup 2017 i Russland.
Snømann
Å lage snømann
En snømann bygges ofte av tre store baller eller kuler av kram snø som blir satt oppå hverandre som kropp og hode. Det er umulig å lage snømann av nysnø i 15 kuldegrader. For å lage ansiktstrekk kan man benytte steiner eller knapper til øyne og munn og gulrot til nese. Noen gir snømannen kvister til hår eller armer og kler den med lue, skjerf eller ting som ligner på en hatt. Ikke sjelden lar man snømannen holde en kost, trestokk eller pinne. På denne måten kan man betrakte skulpturen som en improvisjert kunstinstallasjon.
Snømenn blir ofte lagd av to kuler i Øst-Asia. I Japan blir de kalt «snø-daruma» (雪だるま, yuki daruma) etter den runde formen på en daruma, en populær, dokkeliknende lykkebringer.
Mer avansert utformede snøfigurer kalles gjerne snø- eller isskulpturer. Slike lages av profesjonelle og amatører flere steder i verden, for eksempel under Snøfestivalen i Sapporo som har blitt arrangert hver vinter siden 1949. Det er liknende isskulpturarrangementer også blant annet i Harbin i Kina.
Historikk
Den eldste dokumenterte snømannen man hittil kjenner til, er ifølge amerikaneren Bob Eckstein gjengitt som en bokillustrasjon i middelaldermanuskriptet til en tidebok (katolsk bønnebok) fra 1380. Det ser imidlertid ikke ut til at snømenn blir vanlige før på 1700- og 1800-tallet. Ei bok fra Antwerpen fra 1772 har 24 bilder av snøfigurer. Første gang en snømann var på omslaget av et magasin, var i 1852.
Verdens største snømann
Flere steder har forsøkt å lage rekordstore snømenn som turistattraksjoner eller for å tiltrekke seg oppmerksomhet av andre grunner. Ikke sjelden har det vært arrangert uhøytidelige konkurranser i snømannbygging. Verdens høyeste snømann skal være «snøkvinnen» Olympia, oppkalt etter den amerikanske senatoren Olympia Snowe. Figuren ble reist i løpet av to måneder ved hjelp av heisekraner i Bethel i Maine i USA i mars 2008 og var 37, 21 meter høyt.
Snømenn i populærkulturen
Snømann-figuren har ingen forbilder i folketro, sagn eller gamle eventyr. På grunn av sin visuelt tydelige, antropomorfe framtoning har den likevel blitt et populært, barnevennlig symbol for vinter og snø.
I Norge har levende snømenn blant annet blitt framstilt i Frithjof Sælens anti-nazistiske barnebok Tre kalde karer fra 1942. Den handler om snømennene Trommelom, Snømann Tømann og Knirk som sprer kulde i verden. De symboliserte aksemaktene Tyskland, Italia og Japan, mens sola representerte de allierte. Alf Prøysens enkle barnevise Bustebartepinn handler også om en snømann. Snømannen fra 2007 er Jo Nesbøs sjuende roman om politiførstebetjent Harry Hole.
Annet
«Den avskyelige snømannen», også kalt yeti, er en apeliknende, kryptozoologisk skapning som skal ha blitt sett i Himalaya.
Åmänningen
Åmänningen er en innsjø i Fagersta og Surahammar kommuner i Västmanlands län i Sverige. Sjøen har et areal på 24,7 km² og ligger 76 meter over havet. Åmänningen er landskapet Västmanlands største innsjø etter Mälaren og Hjälmaren, men i motsetning til disse ligger Åmänningen i sin helhet i Västmanland. Sjøen har utløp mot sør gjennom Kolbäcksån, som munner ut i Mälaren.
Alexander County (Illinois)
Fylket ble etablert i 4. mars 1819 og har fått sitt navn etter USAs sjuende president Andrew Jackson. Høyden over havet for Alexander County er beregnet til 117 meter.
Åmänningen
Oljeön
I 1876 ble det startet et oljeraffineri kalt Engelsbergs oljefabrik på øya Barrön i Åmänningen, som nå kalles Oljeön. Fabrikken var i drift i 26 år, og er i dag verdens eldste bevarte oljeraffineri. Raffineriet på øya er åpent for besøkende om sommeren. Oljeön er et miljø i Ekomuseum Bergslagen og eies av Preem. Øya er tilgjengelig fra Ängelsbergs stasjonshus via en kort båttur med båten «Petrolia».
Rybo
Rybo NOR AS var en norsk møbelfabrikk med tilhold i Øystese, Hardanger. Fabrikken ble etablert i 1918.
Japan under Sommer-OL 1956
Japan under Sommer-OL 1956. 111 sportsutøvere fra Japan deltok i 13 sporter under Sommer-OL 1956 i Melbourne. Japan kom på tiendeplass med fire gull-, ti sølv- og fem bronsemedaljer.
In the Land of the Head Hunters
In the Land of the Head Hunters er en stumfilm fra 1914, regissert av Edward S. Curtis.
Handling
Edward S. Curtis sin dramatisering følger livene til Kwakiutl-folket som holder til i Britisk Columbia, men kombinerer både fakta og oppspinn.
Historien er hovedsakelig sentrert rundt sønnen til en høvding, som må slåss ot en ond trollmann i håp om å få muligheten til å gifte seg med en ung, vakker jomfru.
LaMark Carter
LaMark Carter (født 23. august 1970 i Shreveport, Louisiana) er en tidligere amerikansk tresteghopper.
Rybo
Blant bedriftens merkevarer var «Siesta», designet av Ingmar Relling; Balans-stoler som «Easy», designet av Oddvin Rykken; Laminette tegnet av Sven Ivar Dysthe; Falcon tegnet av Sigurd Resell og Garden tegnet av Peter Opsvik.
LaMark Carter
I 2004 testet han positivt på salbutamol.
Gunnar Wiig-Andersen
Gunnar Wiig-Andersen (født 28. juli 1919 i Bergen, død 22. april 2002) var en norsk motstandsmann og telegrafist som gjorde tjeneste i Kompani Linge. Han er kjent for sin innsats under andre verdenskrig. Etter krigen ble han tildelt Krigskorset, Norges fremste utmerkelse.
Andre verdenskrig
Wiig-Andersen vokste opp på Minde ved Bergen. Da Tyskland angrep Norge 9. april 1940 var Wiig-Andersen student ved Norges Handelshøyskole. Wiig-Andersen forlot Norge ombord på MK «Duen» 22. oktober 1941 og ankom Lerwick 25. oktober. . Han gikk inn i de norske styrkene, først i Hæren, deretter i Norwegian Independent Company No. 1, senere kjent som Kompani Linge.
Wiig-Andersen gikk radioskole og fikk opplæring som telegrafist. I september 1943 ble han sendt til det okkuperte Norge sammen med Louis Pettersen. I Bergen etablerte de to radiostasjonen «Redwing», som var i drift til krigens slutt. Stasjonen holdt oppe kontakt mellom Milorg i Bergen og den allierte krigsledelsen i London. Stasjonen var også viktig som bindeledd til Saborg i Bergen og for avdelingen Bjørn West. Redwing kunne ha en trafikk på opptil 20 telegrammer daglig.
I statsråd 7. mars 1947 ble fenrik Wiig-Andersen hedret med Krigskorset med sverd «for fremragende innsats under utførelse av militære oppdrag.»
Etter krigen
Etter verdenskrigen etablerte Wiig-Andersen agenturforretning og var agent for kontormaskinfirmaet til Max Manus.
Wiig-Andersen var opptatt av krigsveteranenes kår og tok initiativ til stiftelsen av Aktive krigsdeltakeres forening.
Han spilte en sentral rolle i utbyggingen av ungdomsherberger i Norge. Wiig-Andersen var aktiv i organisasjonen Norske ungdomsherberger, som senere ble til Norske vandrerhjem. Han deltok i planlegging av bygging av nye ungdomsherberger og arrangerte ungdomsreiser til Storbritannia. Wiig-Andersen ble i 1960 tildelt Norske ungdomsherbergers hederstegn og var æresmedlem i organisasjonen.
Industri- og Næringspartiet
Industri- og Næringspartiet (INP) er et politisk parti i Norge som ble stiftet på Vemork på Rjukan den 29. februar 2020. Det beskriver seg selv som sentrumsorientert.
Industri- og Næringspartiet Ungdom (INPU) er partiets ungdomsorganisasjon.
I oktober 2022 hadde partiet 7,000 medlemmer, og i juni 2023 hadde medlemstallet passert 10,000.
Program og ideologi
Partiet plasserer seg selv i det politiske sentrum. INP har ingen uttalt ideologi, men har kalt seg et sentrumsorientert moderat parti med verdier fra både høyre- og venstresiden i det politiske landskapet.
Partiet legger «sunn fornuft», demokrati, rettferdighet og utvikling av norsk næring til grunn for sin politikk. Partiet er motstander av norsk EU-medlemskap, EØS-avtalen, vindkraft og elektrifisering av sokkelen.
Partiprogrammet ble utarbeidet med utgangspunkt i forslag fra medlemmer av INPs Facebook-gruppe.
Da det nye partiet skulle presentere seg for den norske allmennheten, lanserte det slagordene «Stabilitet og forutsigbarhet» og «Utvikling, ikke avvikling». Det kunngjorde at INP blant annet ville arbeide for å hindre en begrensning av olje- og gassnæringen og for bedre rammevilkår for næringslivet generelt.
Fusjon med Helsepartiet
Den 31. januar 2023 vedtok Helsepartiet å fusjonere med Industri- og Næringspartiet. Helsepartiet opphørte dermed som selvstendig parti.
Valgresultater
Partiet samlet de nødvendige 5,000 underskriftene fra stemmeberettigede nordmenn og ble registrert som nasjonalt politisk parti av Brønnøysundregistrene 6. mai 2020. INP stilte med lister i alle fylker for første gang ved stortingsvalget 2021.
Meningsmålinger
På meningsmålinger som ble gjennomført høsten 2022 hadde INP en oppslutning på mellom 1,6 og 2,8 prosent. I en fylkesmåling i september 2022 ble INP målt til 3,2 % i Rogaland, noe som ville gitt én representant i fylkestinget.
I en landsdekkende undersøkelse gjennomført av Norstat i oktober 2022 på oppdrag fra avisen Vårt Land, fikk INP en oppslutning på 1,7 %, og fikk for første gang sin egen søyle på diagrammet over de ulike partienes oppslutning; tidligere hadde resultatene for INP vært inkludert i søylen for gruppen «andre».
INP ble målt med 3,5 % oppslutning på landsbasis i VGs partibarometer 14. mars 2023, og ville fått to representanter på Stortinget.
INP er målt over sperregrensen 2 ganger. Partiet fikk 4,6% oppslutning på InFacts augustmåling i 2023, like før Norstat publiserte sitt partibarometer samme måned, der INP fikk 4,8%.
Partiledelse
Owe Ingemann Waltherzøe er per januar 2023 partiets leder, Joar Nesse er 1. nestleder og Finn Arne Follestad er 2. nestelder.
Jiří Kopáč
Jiří Kopač (født 23. februar 1982) er en tsjekkisk roer som spesialiserer seg i firer, lettvekt. Under Sommer-OL 2012 i London representerte han landet sitt, der han ble nummer 11.
An Incompetent Hero
An Incompetent Hero er en amerikansk stumfilm fra 1914, regissert av Fatty Arbuckle.
Even Ormestad
Even Enersen Ormestad (født i Tønsberg) er en norsk bassist og produsent. Han er utdannet i jazzspill og musikkproduksjon fra Norges musikkhøgskole og driver studioet Albatross Recorders sammen med Hasse Rosbach og Martin Sjølie.
Han er sammen med blant annet Martin Horntveth og Lars Horntveth en del av originalbesetningen i Jaga Jazzist og har som musiker bidratt på plateutgivelser eller turneer med blant annet Marit Larsen, Thom Hell,  a-ha, Bertine Zetlitz og Hanne Hukkelberg. I tillegg har han virket som produsent eller musiker, ofte i samarbeid med Audun Borrmann eller Thomas Helland, for artister som Thom Hell, Hilde Marie Kjersem, Rockettothesky, Christer Knutsen, Bellman, Jonas Alaska, Marion Ravn, Matilda Gressberg, Staut, Sassybeat, Pow Pow, Darling West, Daniel Kvammen og en rekke andre. Even Ormestad bidrar også som bassist og multiinstrumentalist på mange av disse utgivelsene og har vunnet flere Spellemannpriser.
Ormestad har også vært sesongmedlem av black metal-bandet Malignant Eternal der han blant annet var med på studioalbumet Alarm i 1999.
Arnaud Casquette
Arnaud Casquette (født 16. april 1978) er en mauritisk lengdehopper.
Han fikk 7.-plass under Samveldelekene 2002. Han konkurrerte også i OL 1996 og OL 2000.
Casquettes personlige rekord er på 8,13 meter, oppnådd i juli 2003 i Sestriere. Den mauritiske rekordholder er Jonathan Chimier med 8,28 meter.
I 2005 testet han positivt på cannabis og ble suspendert mellom desember 2005 og juni 2006.
The Dillards
The Dillards var en bluegrassgruppe fra USA. Opprinnelig bestod gruppen av Douglas Dillard (banjo), Rodney Dillard (gitar), Dean Webb (mandolin) og Mitch Jayne (kontrabass). De manglet alstå en felespiller, men opptrådte av og til med felespiller senere, som Byron Berline. Med sin deltagelse i det populære Andy Griffith Show i 1963–64 nådde The Dillards langt utover dem som vanligvis lyttet til bluegrass. Gruppen holdt sammen til 1966, men har tidvis spilt sammen senere også, like til Doug Dillard døde i 2012. De fire opprinnelige medlemmene har senere både hatt solooptredender og spilt med en rekke andre artister og grupper, som Bill Monroe («gudfaren av bluegrass») og Elton John.
Forspillet
De fire som skulle bli til The Dillards hørte hjemme i Missouri. Dillard-brødrene vokste opp med musikk. Faren var en felespiller fra Tennessee; moren spilte gitar. Brødrene kom snart i kontakt med den betydelig eldre læreren og DJ-en Mitch Jayne, som spilte kontrabass – og noe senere mandolinisten Dean Webb. Også Webb hadde vokst opp med musikalske foreldre, men hans interesse for bluegrass skyldtes en annen mandolinist, den største av dem alle: Bill Monroe, og hans Blue Moon of Kentucky. Som musiker hadde Webb en fortid i samspill med Lonnie Hoppers og The Ozark Mountain Boys.
Reisen mot vest og gjennombruddet i California
Da de fire i 1962 bestemte seg for å begynne som profesjonelle musikere, satte de kursen for California. Problemer med bilen gjorde at reisen foregikk i rykk og napp, med mellomspill i St. Louis og i Oklahoma. I november ankom de Hollywood og opptrådte i Ash Grove, hvor flere folk- og bluegrassgrupper allerede var i aktivitet. Der ble de straks godvenner med The Greenbriar Boys fra New York, som også spilte bluegrass. The Dillards ble oppdaget av talentspeideren Jim Dickson i plateselskapet Elektra og underskrev en kontrakt med selskapet dagen etter.
The Dillards' modus operandi
De tidlige Dillards var inspirert og påvirket av tidlige bluegrassgrupper og -musikere som Flatt & Scruggs & The Foggy Mountain Boys, Joe Noel, The Stanley Brothers, og Reno & Smiley and The Tennessee Cut-ups. Men de fremstod ikke som blåkopier av disse. Gruppens nyskapning og originalitet var betydelig, ikke minst med komposisjoner. Dillard-brødrene er kreditert 129 slike, noen i samarbeid med Jayne (som også laget sine egne) eller Webb. Gruppen var den første som (i 1963) fremførte Duelin’ Banjo.
Harmonier
Fra første stund har tette harmonier kjennetegnet bluegrass – og tradisjonene etter Bill Monroe, Wade Mainer og andre ble ytterligere perfeksjonert av The Dillards. Webb ble da også engasjert av The Byrds for å arrangere harmoniene på deres verson av Bob Dylan-komposisjonen Mr. Tambourine Man.
Gruppen selv spilte både egne og andres komposisjoner. Til de siste hørte oldtime-melodier som Salty Dog Blues, Don't Let Your Deal Go Down og Shady Grove. De spedde også på med nyere komposisjoner av Bob Dylan og folk fra bluegrass-scenen som Bill Monroe (f.eks. Uncle Pen) og Don Reno.
Humor
Humor var typisk for den dillardske bluegrass. Enkelte av deres improvisasjoner var originale, også for en musikkform som kjennetegnes nettopp ved improvisasjonens kunst. Typisk var The Dillards' fremføring av den gamle sangen Buckin' Mule i Judy Garland-showet. Doug Dillard var ikke den første som forsøkte å etterligne et muldyrs lydbilde i denne sangen, men Gid Tanner og andre brukte stemmen, mens Dillard brukte banjoen. I tillegg fikk Rodney Dillard jernteppe da han skulle fremføre 4. vers. Selvfølgelig ble hverken han eller de andre brakt ut av rytmen i en sang fremført i et høyt tempo selv til bluegrass å være.
Nifse skapninger har forekommet hist og her i oldtime, country og bluegrass – fra fra Doc Walshs mannevonde Bulldog Down in Sunny Tennessee til Bill Monroes The Little Girl And The Dreadful Snake. Med The Biggest Whatever, en pelskledd og 40 fot høy skapning, nådde denne undersjangren et høydepunkt. Overleveringer fra de overlevende kan riktignok ha vært noe overdrevne. Øystein Sunde har oversatt sangen til norsk og gjort det pelskledde udyret til en gjedde, sjuuu meter lang og en maga som aldri ble mett, hvor det siste virker mer troverdig enn dyrets lengde.
Bluegrass har sine røtter i Bibelbeltet og bar i sin opprinnelige form – hos f.eks. Bill Monroe, The Stanley Brothers, Wade Mainer og The Lewis Family – sterkt preg av religionen, som i disse trakter betydde en form for fundamentalisme av baptistisk eller metodistisk merke. The Dillards' harmonier kan være inspirert av gospel eller gospel-preget bluegrass. Men i California er forholdet til religion mer avslappet enn i Bibelbeltet, og den dillardske bluegrass er ikke preget av religiøse tekster.
Også i klesdrakten var The Dillards mer avslappet enn f.eks. Bill Monroe, selv om hillbillypreget var sterkere i Andy Griffith-showene enn ellers. I Judy Garlands-showet opptrådte de riktignok i dress og sløyfe – men barbent, noe Judy Garland da også bemerket.
Andy Griffith Show
Sammen med gruppens egne dyktighet var det mer enn noen Andy Griffith (1926–2012) som skulle gjøre dem berømt. Griffith – selv en betydelig country- og gospelsanger – drev i 1960–68 et av USAs mest populære TV-show. I 1963–64 medvirket The Dillards sammen med skuespilleren Maggie Peterson, som også var en fremragende sanger. Dette bidrog til å spre bluegrass langt utover det opprinnelige kjerneområdet – faktisk langt utenom USA. De fem fremstod som avkommet til Briscoe Darling, en ekte hillbilly som bodde oppe i fjellene, og som hadde for vane å drikke hjemmebrent whiskey i takt med musikken til the Dillards/Darlings – mens Maggie Peterson (alias Charlene Darling) sang. De fremførte bl.a. en av gruppens mest kjente komposisjoner, sagaen om den sleipe hjemmebrenneren Dooley, som med kone og to døtre drev en lønnsom geskjeft bak en mølle.
Gruppen opptrådte også i Judy Garlands TV-show.
Mange samarbeidspartnere
På få år hadde The Dillards og gruppens enkeltmedlemmer mange samarbeidspartnere. De hadde lett for å skaffe seg venner, og deres egen dyktighet hadde sikkert også betydning. Senere gikk de fire delvis hver sin vei, spilte inn soloalbum, dannet nye grupper eller deltok i andre. To eller tre av dem fortsatte likevel å spille sammen, til dels i selskap med Maggie Peterson. Under en konsert i Los Angeles spilte Doug Dillard banjo i Bill Monroes gruppe, og gruppen turnerte sammen med Monroe i England – men spilte aldri inn noen plater med ham. I 1972 turnerte de med Elton John på hans første USA-turné. 8. august 1979 var Dillard-brødrenes storfamilie samlet i Salem, hvor også Dean Webb og – for siste gang – Mitch Jayne deltok. Også brødrenes far, Homer E. Dillard,Sr., var med. Et resultat av sammenkomsten var LP-en Homecoming And Family Reunion (Flying Fish 215).
Nye medspillere
I tillegg til soloopptredender og deltagelse i andre grupper beholdt de navnet The Dillards, men med nye medspillere. Mitch Jayne var sjelden å se på scenen etter at han mistet hørselen i 1974.
Agastophysis
Agastophysis er en slekt av biller som tilhører familien trebukker (Cerambycidae).
Utbredelse
Slekten er kjent fra Yunnan og Tibet.
Marius Renberg
Marius Renberg (født 29. november 1965) er en norsk grafisk designer og illustratør.
Renberg gikk på Rudolf Steinerskolen i Oslo og er utdannet ved Statens Håndverks- og Kunstindustriskole samme sted og ved Kingston School of Polytechnics i London. Han er en av de mest brukte og billedlig siterte omslagsillustratører og grafiske designere i Norge i dag, både i eksklusive sammenhenger, blant annet for Gert Nygårdshaugs og alle Erik Fosnes Hansens bøker, og i den større ikonografi, som NRKs og Donald Ducks nye logoer og designprogram.
Marius Renberg er to ganger innehaver av «Merket for god design», samt en rekke andre utmerkelser.
Phrissomini
Phrissomini er en gruppe av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore til nokså store, tunge og kraftige trebukker, gjerne grå på farge med svarte flekker. Hudskjelettet er tykt og svært hardt.
Levevis
Disse trebukkene er tunge og ikke flygedyktige. De lever mest på bakken.
Utbredelse
De fleste artene lever i Afrika, men det er også noen i Sørøst-Asia og noen få i det sørlige Europa.
Sommer-OL 1984
Sommer-OL 1984 ble avholdt i Los Angeles i USA. USA vant flest medaljer, mens Norge fikk én sølv- og to bronsemedaljer. Som en reaksjon på den amerikanskledede boikotten av 1980-lekene holdt blant andre Sovjetunionen, DDR og Cuba, i tillegg til mange andre land, seg borte fra Los Angeles, noe som påvirket lekene i stor grad.
Lekene blir også husket for at arrangørene i all hovedsak brukte eksisterende idrettsanlegg. Med unntak av et nybygd svømmestadion, reist med private midler, ble lekene avviklet innenfor nøkterne økonomiske rammer. Lekene i Los Angeles var således ett av få OL som har latt seg gjennomføre uten bruk av skattebetalernes penger.